*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2016. gada \_\_.\_\_\_\_\_

**.§**

**Ministru kabineta noteikumu projekts „Atbalstāmo investīciju projekta pieņemšanas un īstenošanas kārtība”**

TA-2816

1. Pieņemt iesniegto noteikumu projektu. Valsts kancelejai sagatavot noteikumu projektu parakstīšanai.
2. Ekonomikas ministrijai līdz 2017.gada 31.martam izstrādāt un ekonomikas ministram iesniegt Ministru kabinetā grozījumus likumā “Par uzņēmumu ienākuma nodokli”, paredzot:

2.1. grozīt likumā “Par uzņēmumu ienākuma nodokli” paredzēto atbalstāmo investīciju projektu izskatīšanas un lēmumu pieņemšanas kārtību, nolūkā vienkāršot lēmumu pieņemšanas procedūru, maksimāli atslogojot Ministru kabinetu no tādu jautājumu izskatīšanas un lēmumu pieņemšanas, kas nav raksturīgi Ministru kabinetam un kurus iespējams pieņemt zemāka hierarhiska līmeņa institūcijās;

2.2. svītrot likuma “Par uzņēmumu ienākuma nodokli” 27.panta 17.punktu, kā arī nepieciešamības gadījumā precizēt citus likumā ietvertos deleģējumus Ministru kabinetam noteikt regulējumu attiecībā uz atbalstāmo investīciju projektiem;

2.3. papildināt likumu “Par uzņēmumu ienākuma nodokli” ar deleģējumu Ministru kabinetam noteikt kārtību, kādā pieņem lēmumu par nodokļa atlaides piemērošanu un noteikt lēmuma pieņemšanā iesaistītās valsts pārvaldes institūcijas un to pienākumus.

Ministru prezidents M. Kučinskis

Valsts kancelejas direktors M. Krieviņš

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

28.12.2016. 16:52

189

A. Rožkalns

67013146; Andis.Rozkalns@em.gov.lv